Keskustelu:Luettelo ukrainankielisistä kirjailijoista

message: Mille asialle haluat lähteen? Sille että nämä ovat olemassa? Että ovat ukrainalaisia? Ukrainankielisiä? Tarkoitus on tehdä artikkeli mahdollisimman monesta, jolloin olemassa oleva artikkeli osoittaa ainakin olemassaolon. Toinen artikkeli ei tietysti voi lähteistää toista, mutta voisitko tarkentaa vaikka täällä keskustelusivulla, mitä haluat. --Abc10 (keskustelu) 15. toukokuuta 2022 kello 18.06 (EEST)
replies: text: Lisäys: Minulle tämä on lähinnä apulista, kenestä kaikista kannattaa tehdä artikkeli. Oikeastaan tämän voisi poistaa sitten kun artikkelit on tehty. Luokat voivat ajaa saman asian. --Abc10 (keskustelu) 15. toukokuuta 2022 kello 18.10 (EEST)

text: Paju on laittanut lähdepyyntöön pitkän kommentin, joka todennäköisesti vastaa kysymyksiisi. --PtG (keskustelu) 15. toukokuuta 2022 kello 19.04 (EEST)
replies: text: :Niinpäs olikin. Tuollaiset pitkät tarinat olisikin parempi laittaa keskustelusivulle. Luulen että teen siitä itselleni alasivun, koska päähuomioni ei tosiaan kohdistunut luettelon tekoon vaan siihen, että saan siitä sopivia aiheita. Jos ei kenelläkään ole mitään sitä vastaan. Olisi pitänyt alun perin älytä että alasivu on parempi. Pajulla on lähdepyynnössä vähän turhan pitkä tehtävälista (minulle), joten laistan siitä. --Abc10 (keskustelu) 15. toukokuuta 2022 kello 21.15 (EEST)

text: "Yhtä kirjailijaa paitsi lähteetön luettelo, jolle listaamisen perusteet - ketkä hyväksytty mukaan - eivät käy ilmi mistään. Aloitetaan kevyemmällä lähdepyynnöllä, vaikka Lähteetön-merkintä sopisi myös. Esimerkiksi monia suuria ukrainalaisia kirjallisuuspalkintoja - vaikkapa Ševtšenkon kansallinen palkinto (kirjallisuus-osio) - saaneita ukrainalaisia, ukrainaksi kirjoittaneita kirjailijoita uupuu listalta. Artikkelissa ei ole myöskään käännösmerkintää ja vaikka olisikin, lähteistys uupuu. Luettelon voisi organisoida myös kiinnostavuutta ja haettavuutta paremmin palvelevaksi taulukoksi, jolloin kirjailijoiden lajittelu esimerkiksi syntymävuoden mukaan olisi helpompaa."
replies: text: : Lähdepyyntöä ei oltu tarkoitettu stressaamaan (siksikin huomaamaton lähdepyyntö eikä lähteetön-malline), pahoittelen jos jostain sellainen vaikutelma tuli. Näyttää melkolailla yksi-yhteen-käännökseltä enwikin artikkelista. Tällöin on reilua laittaa Käännös-malline. Ketään ei tuollaisella käännösmerkinnän lisäyksellä tai lähdepyynnöllä ole tarkoitus "nakittaa". Aihehan on erinomaisen tärkeä, ajankohtainen ja wikimerkittävä. Erityisesti tänä vuonna artikkeli tästä teemasta olisi säilytettävä, sitä kehitettävä eikä sen soisi olevan kenenkään jemma-aihe. Ensin harkitsin siis Lähteetön-merkintää, mutta se on ruma ja huomionkipeä malline. Lukuisissa lista-artikkeleissa saisi olla lähteistys, mistä listan muodostustapa ja listaamisperuste ilmenisi. Fiwikin eräs vahvuus on, että täällä osataan paitsi poimia virikkeitä muista wikeistä pohjaksi, myös uudelleenharkita, mitä noissa muiss wikeissä sanotaankaan. --Paju (keskustelu) 16. toukokuuta 2022 kello 04.21 (EEST)
replies: text: :: Mainitaan tähän yhteyteen Helsingin yliopiston kirjaston uutinen: Heidi Wiikla (11.5.2022) Ukraina-aiheisia kirjoja ja artikkeleita luettavissa. Poimin tuolta vaikkapa Open Access -julkaisut George Luckyj (1992) Ukrainian Literature in the Twentieth Century. A Reader's Guide ja Oleksandra Wallo (2020) Ukrainian Women Writers and the National Imaginary From the Collapse of the USSR to the Euromaidan. --Paju (keskustelu) 16. toukokuuta 2022 kello 04.21 (EEST)
replies: text: :::: Hyviä lähteitä, kiitos. Hyödynnän niitä varmaankin sitten kun "kaikki" suunnitellut on tehty. --Abc10 (keskustelu) 16. toukokuuta 2022 kello 08.19 (EEST)

text: :: No se käännösasia on nyt täällä todettu, ja pahoittelen että se jäi alun perin mainitsematta. – Tein luetteloon perustyöt, ja olen oikonut translitterointia matkan varrella. Suurin osa näistä on Internet Encyclopedia of Ukrainessa, mutta niiden poimiminen erikseen, joita siellä ei ole, vaatii aikaa ja paneutumista. Jos ollaan vahvasti sitä mieltä, että luettelo pitää säilyttää, poistopyynnön voi poistaa.

text: ::  Olit ainakin joissakin lähteissä merkinnyt lähteeksi Encyclopedia of Ukrainen mutta linkittänyt kuitenkin internet-versioon. Jos olet käyttänyt kirjaa, se olisi hyvä tarkentaa sivunumerolla, mutta en näe mitään syytä käyttää kirjaa, koska verkkoversiota päivitetään jatkuvasti. Aina ei pienistä päivityksistä ole mainintaa "updated", mutta se paljastuu joissakin lisäyksissä olevasta vuodesta. Ja verkossahan on lisäksi uusiakin artikkeleita, joita paperikirjassa ei edes ole. Eli siis mielestäni pitäisi lähteeksi merkitä Internet Encyclopedia of Ukrainessa, kuten julkaisussa lukee. --Abc10 (keskustelu) 16. toukokuuta 2022 kello 08.17 (EEST)
replies: text: ::: Jos kirjan teksti julkaistaan sellaisenaan verkon internet-tietosanakirjassa (IEU, Internet Encyclopedia of Ukraina) ja artikkelissa on mainita, että julkaistu alkujaan Encyclopedia of Ukrainen osassa N (vuosi 19xx), näkisin asiallisena mainita tuo alkuperäisteos ja sen julkaisu. IEU ei yleensä ole mainitse lähdeteoksen sivunumeroa vaikka kyseessä olisi tekstin jälleenjulkaisu. Ajankohta (alkuperäinen julkaisuvuosi) kuvastaa tekstisisällön ikää, joka on muuttuvaa Ukrainaa käsiteltäessä valaiseva tieto. Mikäli sisältöä on uudistettu, IEU mainitsee päivitysvuoden, eikä enää viittaa aiempaan julkaisuun. Ukrainan (ja Venäjän länsiosienkin) historian tutkimus ja sen julkaiseminen on harpponut eteenpäin 1980-1990-luvulla, Neuvostoliitto hajonnut yms. Laitoin eilen alulle artikkelin Encyclopedia of Ukraine -tietosanakirjasta (ohessa "EncyU"), koska nuo teokset näkyivät sisältyvän pdf-muodossa Open Access -kirjaluetteloihin, josta Helsingin yliopiston kirjasto viime viikolla ystävällisesti viesti. IEU:ssa on julkaistu vasta noin 50% tuon EncyU:n artikkeleista, vaikka IEU on ollut olemassa 20 vuotta! Silti vaikuttaisi ylimääräiseltä työltä ryhtyä lisäämään sivunumeroita ja linkkejä EncyU-tietosanakirjasarjan alkukirjaimen mukaan julkaistuihin koontipdf-tiedostoihin sivunumeroiden vakuudeksi, mikäli ei ole tekstiä alkujaan hakenut paperiteoksesta vaan uudelleenjulkaisuna IEU:ssa. Toki on täsmällisempää viitata IEU:n eikä EncyU:een ainakin mikäli artikkeli ei ole enää alkuperäisteoksen tekstiä (IEU on EncyU:n johdos, sen päivittyvä laitos). Tässä yritän parantaa rutiinejani.  Valitettavasti, vaikka EncyU:n osat 1-5 löytyvät pdf-muodossa, en vielä havainnut sittemmin julkaistua EncyU:n indeksi- ja korjausosioita pdf:nä. Ensihaulla löytyi useita englanninkielisiä Encyclopedia of Ukraine -artikkelin lähdeviitteeksi sopivia kirja-arvioita EncyU:n eri osista ja ukrainankielisiä tekstejä, mutta monet näistä eivät olleet open access -luettavia. (Täytynee vaihtaa konetta ja ehkä käppäillä tai kirjautua muuten tiedekirjastoon, että noita pääsisi lukemaan kokoteksteinä. Mutta artikkelin ensiversio siis julkaistu jo kepeämmillä lähdeviitteillä.). -Paju (keskustelu) 17. toukokuuta 2022 kello 14.13 (EEST)
replies: text: :::: Kuten edellä sanoin, aina ei lue IEU:n päivityspäivää vaikka selvästi on päivitetty. Olen lähettänyt sinne korjauksia, jotka artikkeleihin on sitten tehty, mutta artikkelin lopussa ei ole mainintaa "updated". Merkitsen kyllä aina sen vuoden, joka siinä on ilmoitettu, ja tosiaan kyllä tekstistä toisinaan kuvastuu kirjoitusajankohta. – En tiennytkään että paperikirjat on pdf:nä, hyvä tieto. Minulle on tullut sellainen käsitys, että heillä on resurssipula – mikä ei liene yliopistoilla harvinaista – siksi hanke etenee hitaasti. --Abc10 (keskustelu) 17. toukokuuta 2022 kello 14.49 (EEST)

text: IEU:n etusivulla on linkki tietosanakirjan ukrainalaisia kirjailijoita kokoavaan artikkeliin, jonka täten kirjaan muistiin. Kaikki artikkeliin päässeet lienevät wikimerkittäviä. Toki joukossa on myös venäjäksi kirjoittavia, jotka eivät tulisi ukrainankielisten kirjailijoiden listalle. --Paju (keskustelu) 17. toukokuuta 2022 kello 14.17 (EEST)
replies: text: : Olen hyödyntänyt sitä, en ihan vanhimpia alkupäästä kuitenkaan, ainakaan vielä. Se on vain valikoima. --Abc10 (keskustelu) 17. toukokuuta 2022 kello 14.49 (EEST)

text: : Sivuhuomautuksena: Jos hyödynnät artikkeleita ja huomaat virheitä, lähetä sinne viesti. He ovat äärettömän kiitollisia korjausvinkeistä. Saman huomasin australialaisia juttuja kirjoittaessani. Lisäksi päädyin hauskaan keskusteluun sikäläisen vastaajan kanssa meidän kummankin Australia-historiasta. --Abc10 (keskustelu) 17. toukokuuta 2022 kello 14.53 (EEST)
replies: text: :: Olen huomannu kymmeniä virheitä tai täsmennystarpeita ja ristiriitaisuuksia eri lähteiden välillä. EncyU ja IEU eivät ole aina ajan tasalla. Joskus on valittava, minkä lähteen mukaan wikipediaa kirjoittaa; harvoin kuitenkaan paneudun syvälle tiedekirjallisuuteen fiwikiin kirjoittaessani, vaikka sisällön yritänkin lähteistää. Kiitos vinkistä palautteen antamisesta. Voisin ottaa tuosta vaarin sanoi entinen mummo... --Paju (keskustelu) 17. toukokuuta 2022 kello 22.43 (EEST)
replies: text: ::: Itse olen lähettänyt vain sellaisia pieniä korjauksia kuin typoja ja vuosilukuja ja muita helposti korjattavia. Näkemyserot voivat olla vähän hankalia korjattavia, varsinkin kun korjauksia tekevä henkilö on ilmeisen kiireinen ja työllistetty joskin silti kiitollinen. Mutta tietysti keskustelemalla selviää, mihin resurssit riittävät. --Abc10 (keskustelu) 18. toukokuuta 2022 kello 15.04 (EEST)
thread_title: Tarkennuspyyntö

message: Tämän sivun voisi liittää alasivuna johonkin sopivaan Ukraina- tai kirjallisuusaiheiseen Wikiprojektiin. Hyödylliseksi mielletty sivu säilyy ja projektin alasivuna myös punalinkkien sinistyminen näkyy. --Htm (keskustelu) 16. toukokuuta 2022 kello 09.53 (EEST)
replies: text: Ja . -- Htm (keskustelu) 16. toukokuuta 2022 kello 09.54 (EEST)
replies: text: :Onhan se kätevä tapa piilottaa luettelo. Jos kerran - kuten yllä on nähty - on halua säilyttää luettelo julkisena, niin tässä se on parhaiten kaikkien käytettävsissä. Projektit hautautuvat. --Abc10 (keskustelu) 16. toukokuuta 2022 kello 10.10 (EEST)
replies: text: ::Sivulla on edelleen pikapoistomalline. Piilottuu se tuollakin tavalla. -- Htm (keskustelu) 16. toukokuuta 2022 kello 10.19 (EEST)
replies: text: ::: Kai ne ylläpitäjät osaa lukea keskustelusivuja? Jos epäilet, niin poista malline. --Abc10 (keskustelu) 16. toukokuuta 2022 kello 10.39 (EEST)
replies: text: :::: Poistin itse. --Abc10 (keskustelu) 16. toukokuuta 2022 kello 10.41 (EEST)
replies: text: :::::Hyvä. -- Htm (keskustelu) 16. toukokuuta 2022 kello 11.34 (EEST)
thread_title:  Wikiprojektiksi?